title: Εκτελεστικός κανονισμός (ΕΕ) 2015/467 της Επιτροπής, της 19ης Μαρτίου 2015 , σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Μαρτίου 2015 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 στον τομέα του κρέατος πουλερικών

text:
               20.3.2015

               EL

               Επίσημη Εφημερίδα της Ευρωπαϊκής Ένωσης

               L 76/50

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/467 ΤΗΣ ΕΠΙΤΡΟΠΉΣ
   της 19ης Μαρτίου 2015
   σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Μαρτίου 2015 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 στον τομέα του κρέατος πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 533/2007 της Επιτροπής (2) ανοίχθηκαν ετήσιες δασμολογικές ποσοστώσεις για την εισαγωγή προϊόντων του τομέα του κρέατος πουλερικών.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Μαρτίου 2015 για την υποπερίοδο από την 1η Απριλίου έως τις 30 Ιουνίου 2015 είναι, όσον αφορά ορισμένες ποσοστώσεις, μεγαλύτερες από τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμόζεται στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις ποσότητες για τις οποίες υποβλήθηκαν αιτήσεις πιστοποιητικών εισαγωγής βάσει του κανονισμού (ΕΚ) αριθ. 533/2007 για την υποπερίοδο από την 1η Απριλίου έως τις 30 Ιουνίου 2015 εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 533/2007 της Επιτροπής, της 14ης Μαΐου 2007, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (ΕΕ L 125 της 15.5.2007, σ. 9).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από την 1η Απριλίου έως τις 30 Ιουνίου 2015
                  (%)

                  09.4067

                  49,313301

                  09.4068

                  —

                  09.4069

                  0,227954

                  09.4070

                  —


title: Εκτελεστικός κανονισμός (ΕΕ) αριθ. 467/2013 της Επιτροπής, της 16ης Μαΐου 2013 , για την τροποποίηση του κανονισμού (ΕΚ) αριθ. 206/2009 σχετικά με την εισαγωγή στην Κοινότητα αποστολών προϊόντων ζωικής προέλευσης σε ποσότητες για προσωπική χρήση, όσον αφορά τις πληροφορίες που πρέπει να περιέχονται στις αφίσες που προορίζονται για τους ταξιδιώτες και το ευρύ κοινό  Κείμενο που παρουσιάζει ενδιαφέρον για τον ΕΟΧ

text:
               22.5.2013

               EL

               Επίσημη Εφημερίδα της Ευρωπαϊκής Ένωσης

               L 135/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 467/2013 ΤΗΣ ΕΠΙΤΡΟΠΉΣ
   της 16ης Μαΐου 2013
   για την τροποποίηση του κανονισμού (ΕΚ) αριθ. 206/2009 σχετικά με την εισαγωγή στην Κοινότητα αποστολών προϊόντων ζωικής προέλευσης σε ποσότητες για προσωπική χρήση, όσον αφορά τις πληροφορίες που πρέπει να περιέχονται στις αφίσες που προορίζονται για τους ταξιδιώτες και το ευρύ κοινό
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 παράγραφος 5 τρίτη περίπτωση,
   Εκτιμώντας τα ακόλουθα:

               (1)

               O κανονισμός (ΕΚ) αριθ. 206/2009 (2) της Επιτροπής θεσπίζει κανόνες για την εισαγωγή στην Ένωση αποστολών προϊόντων ζωικής προέλευσης για προσωπική χρήση που δεν προορίζονται για εμπορικούς σκοπούς και αποτελούν μέρος των αποσκευών των ταξιδιωτών ή αποστέλλονται σε μικρές συσκευασίες προς ιδιώτες, ή παραγγέλλονται εξ αποστάσεως (για παράδειγμα μέσω ηλεκτρονικού ταχυδρομείου, τηλεφωνικά ή μέσω του διαδικτύου).

               (2)

               Σύμφωνα με το άρθρο 3 του κανονισμού (ΕΚ) αριθ. 206/2009, τα κράτη μέλη διασφαλίζουν ότι σε όλα τα σημεία εισόδου στην Ένωση οι ταξιδιώτες που αφικνούνται από τρίτες χώρες ενημερώνονται για τους υγειονομικούς όρους που ισχύουν για αποστολές για προσωπική χρήση που εισάγονται στην Ένωση. Οι πληροφορίες που παρέχονται στους ταξιδιώτες πρέπει να περιλαμβάνουν τουλάχιστον τις πληροφορίες που περιέχονται σε μία από τις αφίσες που παρατίθενται στο παράρτημα III του εν λόγω κανονισμού. Οι αφίσες αυτές περιέχουν πληροφορίες για παρεκκλίσεις που ισχύουν για ορισμένες τρίτες χώρες λόγω της γεωγραφικής γειτνίασής τους και των περιορισμένων κινδύνων που παρουσιάζουν όσον αφορά την υγεία των ζώων.

               (3)

               Μία από τις χώρες αυτές είναι η Κροατία. Υπό την επιφύλαξη, και από την ημερομηνία έναρξης ισχύος της Συνθήκης προσχώρησης της Κροατίας είναι αναγκαίο να διαγραφεί από τις αφίσες αυτές η εγγραφή για την εν λόγω χώρα.

               (4)

               Κρίνεται επίσης σκόπιμο να τροποποιηθεί εν μέρει η διατύπωση και η παρουσίαση του μηνύματος των ανακοινώσεων, ώστε να γίνει σαφέστερο για τους ταξιδιώτες και το ευρύ κοινό.

               (5)

               Ως εκ τούτου θα πρέπει να τροποποιηθεί αναλόγως το παράρτημα III του κανονισμού (ΕΚ) αριθ. 206/2009.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 206/2009 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 77 της 24.3.2009, σ. 1.

      ΠΑΡΑΡΤΗΜΑ

            «ΠΑΡΑΡΤΗΜΑ III
            (Οι εν λόγω ανακοινώσεις έχουν αναρτηθεί στον ιστότοπο: http://ec.europa.eu/food/fs/ah_pcad/ah_pcad_importposters_en.html)

               »


title: Εκτελεστικός κανονισμός (ΕΕ) 2015/619 της Επιτροπής, της 20ής Απριλίου 2015, σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής και οι αιτήσεις δικαιωμάτων εισαγωγής που υποβλήθηκαν από την 1η Απριλίου έως τις 7 Απριλίου 2015 και με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Οκτωβρίου έως τις 31 Δεκεμβρίου 2015 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 616/2007 στον τομέα του κρέατος πουλερικών

text:
               21.4.2015

               EL

               Επίσημη Εφημερίδα της Ευρωπαϊκής Ένωσης

               L 102/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/619 ΤΗΣ ΕΠΙΤΡΟΠΉΣ
   της 20ής Απριλίου 2015
   σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής και οι αιτήσεις δικαιωμάτων εισαγωγής που υποβλήθηκαν από την 1η Απριλίου έως τις 7 Απριλίου 2015 και με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Οκτωβρίου έως τις 31 Δεκεμβρίου 2015 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 616/2007 στον τομέα του κρέατος πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 616/2007 της Επιτροπής (2) ανοίχθηκαν ετήσιες δασμολογικές ποσοστώσεις για την εισαγωγή προϊόντων του τομέα του κρέατος πουλερικών καταγωγής Βραζιλίας, Ταϊλάνδης και άλλων τρίτων χωρών.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η Απριλίου έως τις 7 Απριλίου 2015 για την υποπερίοδο από τη 1η Ιουλίου έως τις 30 Σεπτεμβρίου 2015 και για την περίοδο από την 1η Ιουλίου 2015 έως τις 30 Ιουνίου 2016 είναι, όσον αφορά ορισμένες ποσοστώσεις, μεγαλύτερες από τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμόζεται στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 (3).

               (3)

               Οι ποσότητες τις οποίες αφορούν οι αιτήσεις δικαιωμάτων εισαγωγής που υποβλήθηκαν από την 1η Απριλίου έως τις 7 Απριλίου 2015 για την υποπερίοδο από την 1η Ιουλίου έως τις 30 Σεπτεμβρίου 2015 και για την περίοδο από την 1η Ιουλίου 2015 έως τις 30 Ιουνίου 2016 είναι, όσον αφορά ορισμένες ποσοστώσεις, μεγαλύτερες από τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιο βαθμό μπορούν να χορηγηθούν τα δικαιώματα εισαγωγής με τον καθορισμό του συντελεστή κατανομής που πρέπει να εφαρμόζεται στις αιτούμενες ποσότητες, ο οποίος υπολογίζεται σύμφωνα με το άρθρο 6 παράγραφος 3 του κανονισμού (ΕΚ) αριθ. 1301/2006 της Επιτροπής σε συνδυασμό με το άρθρο 7 παράγραφος 2 του κανονισμού (ΕΚ) αριθ. 1301/2006.

               (4)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η Απριλίου έως τις 7 Απριλίου 2015, για την υποπερίοδο από την 1η Ιουλίου έως τις 30 Σεπτεμβρίου 2015 είναι, όσον αφορά ορισμένες ποσοστώσεις, μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις, οι οποίες εν συνεχεία θα πρέπει να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (5)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις ποσότητες για τις οποίες υποβλήθηκαν αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 616/2007 για την υποπερίοδο από την 1η Ιουλίου έως τις 30 Σεπτεμβρίου 2015 και για την περίοδο από την 1η Ιουλίου 2015 έως τις 30 Ιουνίου 2016 εφαρμόζεται ο συντελεστής κατανομής που προβλέπεται στο μέρος Α του παραρτήματος του παρόντος κανονισμού.
   2.   Οι ποσότητες για τις οποίες δεν έχουν υποβληθεί αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 616/2007 και οι οποίες πρέπει να προστεθούν στην υποπερίοδο από την 1η Οκτωβρίου έως τις 31 Δεκεμβρίου 2015, προβλέπονται στο μέρος Α του παραρτήματος του παρόντος κανονισμού.
   Άρθρο 2
   Στις ποσότητες για τις οποίες υποβλήθηκαν αιτήσεις δικαιωμάτων εισαγωγής δυνάμει του κανονισμού (ΕΚ) αριθ. 616/2007 για την υποπερίοδο από την 1η Ιουλίου έως τις 30 Σεπτεμβρίου 2015 και για την περίοδο από την 1η Ιουλίου 2015 έως τις 30 Ιουνίου 2016 εφαρμόζεται ο συντελεστής κατανομής που προβλέπεται στο μέρος Β του παραρτήματος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Απριλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 616/2007 της Επιτροπής, της 4ης Ιουνίου 2007, για το άνοιγμα και τον τρόπο διαχείρισης κοινοτικών δασμολογικών ποσοστώσεων για το κρέας πουλερικών καταγωγής Βραζιλίας, Ταϊλάνδης και άλλων τρίτων χωρών (ΕΕ L 142 της 5.6.2007, σ. 3).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ
      ΜΕΡΟΣ Α

                  Αριθμός ομάδας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από την 1η Ιουλίου έως τις 30 Σεπτεμβρίου 2015
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από την 1η Οκτωβρίου έως τις 31 Δεκεμβρίου 2015
                  (σε kg)

                  1

                  09.4211

                  0,390777

                  —

                  2

                  09.4212

                  0,827595

                  —

                  4A

                  09.4214

                  0,489236

                  —

                  09.4251

                  0,594809

                  —

                  09.4252

                  —

                  4 251 500

                  6A

                  09.4216

                  0,401123

                  09.4260

                  0,569476

                  —

                  7

                  09.4217

                  —

                  9 086 000

                  8

                  09.4218

                  —

                  3 478 800

                  Αριθμός ομάδας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την περίοδο από την 1η Ιουλίου 2015 έως τις 30 Ιουνίου 2016
                  (%)

                  3

                  09.4213

                  3,703703

                  4B

                  09.4253

                  —

                  6B

                  09.4261

                  —

                  09.4262

                  —

                  09.4263

                  0,046334

                  09.4264

                  —

                  09.4265

                  —

            ΜΕΡΟΣ B

                  Αριθμός ομάδας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από την 1η Ιουλίου έως τις 30 Σεπτεμβρίου 2015
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από την 1η Οκτωβρίου έως τις 31 Δεκεμβρίου 2015
                  (σε kg)

                  5A

                  09.4215

                  0,607855

                  —

                  09.4254

                  3,655034

                  —

                  09.4255

                  3,558718

                  —

                  09.4256

                  53,394858

                  —

                  Αριθμός ομάδας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την περίοδο από την 1η Ιουλίου 2015 έως τις 30 Ιουνίου 2016
                  (%)

                  5B

                  09.4257

                  10

                  09.4258

                  —

                  09.4259

                  —


title: Εκτελεστικός κανονισμός (ΕΕ) αριθ. 649/2014 της Επιτροπής, της 17ης Ιουνίου 2014 , σχετικά με τον καθορισμό του συντελεστή κατανομής ο οποίος πρέπει να εφαρμόζεται στις αιτήσεις πιστοποιητικών εξαγωγής για ορισμένα γαλακτοκομικά προϊόντα που πρόκειται να εξαχθούν προς τη Δομινικανή Δημοκρατία στο πλαίσιο της ποσόστωσης που αναφέρεται στον κανονισμό (ΕΚ) αριθ. 1187/2009

text:
               18.6.2014

               EL

               Επίσημη Εφημερίδα της Ευρωπαϊκής Ένωσης

               L 178/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 649/2014 ΤΗΣ ΕΠΙΤΡΟΠΉΣ
   της 17ης Ιουνίου 2014
   σχετικά με τον καθορισμό του συντελεστή κατανομής ο οποίος πρέπει να εφαρμόζεται στις αιτήσεις πιστοποιητικών εξαγωγής για ορισμένα γαλακτοκομικά προϊόντα που πρόκειται να εξαχθούν προς τη Δομινικανή Δημοκρατία στο πλαίσιο της ποσόστωσης που αναφέρεται στον κανονισμό (ΕΚ) αριθ. 1187/2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Εκτιμώντας τα ακόλουθα:

               (1)

               Το κεφάλαιο ΙΙΙ τμήμα 3 του κανονισμού (ΕΚ) αριθ. 1187/2009 της Επιτροπής (2) καθορίζει τη διαδικασία για την κατανομή των πιστοποιητικών εξαγωγής για ορισμένα γαλακτοκομικά προϊόντα που θα εξαχθούν προς τη Δομινικανή Δημοκρατία στο πλαίσιο της ποσόστωσης που άνοιξε για τη χώρα αυτή.

               (2)

               Το άρθρο 29 του κανονισμού (ΕΚ) αριθ. 1187/2009 προβλέπει τη δυνατότητα για τους επιχειρηματίες να καταθέτουν αιτήσεις πιστοποιητικών εξαγωγής από τις 20 έως τις 30 Μαΐου για εξαγωγές που αφορούν την περίοδο ποσόστωσης από την 1η Ιουλίου έως τις 30 Ιουνίου του επόμενου έτους. Είναι σκόπιμο, κατ' εφαρμογή του άρθρου 31 παράγραφος 2 του κανονισμού (ΕΚ) αριθ. 1187/2009, να προσδιοριστεί κατά πόσον είναι δυνατόν να χορηγηθούν πιστοποιητικά για τις αιτούμενες ποσότητες και να καθοριστεί ο συντελεστής κατανομής για κάθε μέρος της ποσόστωσης.

               (3)

               Οι αιτήσεις που κατατέθηκαν μεταξύ 20ής και 30ής Μαΐου 2014 αφορούν ποσότητες μικρότερες από τις διαθέσιμες. Λόγω τούτου ενδείκνυται, κατ' εφαρμογή του άρθρου 31 παράγραφος 3 πρώτο εδάφιο του κανονισμού (ΕΚ) αριθ. 1187/2009, να καθοριστεί η εναπομένουσα ποσότητα για την οποία είναι δυνατόν να υποβληθούν αιτήσεις από την 1η έως τις 10 Νοεμβρίου 2014,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Γίνονται δεκτές οι αιτήσεις πιστοποιητικών εξαγωγής που κατατέθηκαν από τις 20 έως τις 30 Μαΐου 2014.
   Οι ποσότητες τις οποίες αφορούν οι αιτήσεις πιστοποιητικών εξαγωγής του πρώτου εδαφίου του παρόντος άρθρου για τα προϊόντα που αναφέρονται στο άρθρο 27 παράγραφος 2 του κανονισμού (ΕΚ) αριθ. 1187/2009 πολλαπλασιάζονται επί τους εξής συντελεστές κατανομής:

               —

               1,00 για αιτήσεις που κατατέθηκαν για το μέρος της ποσόστωσης όπως αναφέρεται στο άρθρο 28 παράγραφος 1 στοιχείο α) του κανονισμού (ΕΚ) αριθ. 1187/2009,

               —

               1,00 για αιτήσεις που κατατέθηκαν για το μέρος της ποσόστωσης όπως αναφέρεται στο άρθρο 28 παράγραφος 1 στοιχείο β) του κανονισμού (ΕΚ) αριθ. 1187/2009.

         Η εναπομένουσα ποσότητα όπως αναφέρεται στο άρθρο 31 παράγραφος 3 πρώτο εδάφιο του κανονισμού (ΕΚ) αριθ. 1187/2009 ανέρχεται σε 12 358 τόνους.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Ιουνίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 1187/2009 της Επιτροπής, της 27ης Νοεμβρίου 2009, για τον καθορισμό των ειδικών λεπτομερειών εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή για το γάλα και τα γαλακτοκομικά προϊόντα (ΕΕ L 318 της 4.12.2009, σ. 1).


title: Εκτελεστικός Κανονισμός (ΕΕ) αριθ. 1174/2014 της Επιτροπής, της 24ης Οκτωβρίου 2014 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Piadina Romagnola/Piada Romagnola (ΠΓΕ)]

text:
               4.11.2014

               EL

               Επίσημη Εφημερίδα της Ευρωπαϊκής Ένωσης

               L 316/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1174/2014 ΤΗΣ ΕΠΙΤΡΟΠΉΣ
   της 24ης Οκτωβρίου 2014
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Piadina Romagnola/Piada Romagnola (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Ιταλία για την καταχώριση της ονομασίας «Piadina Romagnola»/«Piada Romagnola» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Piadina Romagnola»/«Piada Romagnola» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Piadina Romagnola»/«Piada Romagnola» (ΠΓΕ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 2.3. Προϊόντα αρτοποιίας, ζαχαροπλαστικής, ζαχαρώδη παρασκευάσματα ή προϊόντα μπισκοτοποιίας του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Οκτωβρίου 2014.

            Για την Επιτροπή,

            Εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 153 της 21.5.2014, σ. 9.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 297/2012 της Επιτροπής, της 2ας Απριλίου 2012 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               5.4.2012

               EL

               Επίσημη Εφημερίδα της Ευρωπαϊκής Ένωσης

               L 99/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 297/2012 ΤΗΣ ΕΠΙΤΡΟΠΉΣ
   της 2ας Απριλίου 2012
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτή νέες υποδιαιρέσεις και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Σύμφωνα με τους γενικούς αυτούς κανόνες, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι, με την επιφύλαξη των μέτρων που ισχύουν στην Ευρωπαϊκή Ένωση σχετικά με τα συστήματα διπλού ελέγχου και την εκ των προτέρων και εκ των υστέρων επιτήρηση των υφαντουργικών προϊόντων που εισάγονται στην Ευρωπαϊκή Ένωση, ο κάτοχος δεσμευτικών δασμολογικών πληροφοριών σχετικά με την κατάταξη εμπορευμάτων στη συνδυασμένη ονοματολογία, οι οποίες έχουν εκδοθεί από τις τελωνειακές αρχές κρατών μελών αλλά δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί 60 ημέρες, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Με την επιφύλαξη των μέτρων που ισχύουν στην Ευρωπαϊκή Ένωση σχετικά με τα συστήματα διπλού ελέγχου και την εκ των προτέρων και εκ των υστέρων επιτήρηση των υφαντουργικών προϊόντων που εισάγονται στην Ευρωπαϊκή Ένωση, οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο 60 ημερών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Απριλίου 2012.

            Για την Επιτροπή, εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Είδος ορθογώνιου σχήματος διαστάσεων περίπου 60 × 300 cm, αποτελούμενο από δύο διαφορετικές στρώσεις (μία στρώση υφάσματος και μία στρώση χαρτιού) κολλημένες μεταξύ τους και με συνολικό πάχος περίπου 0,26 mm.
                  Η στρώση υφάσματος αποτελείται από μη υφασμένες συνθετικές (πολυεστερικές) ίνες πάχους περίπου 0,18 mm και βάρους περίπου 48,3 g/m2. Η στρώση χαρτιού έχει πάχος περίπου 0,08 mm και βάρος περίπου 20,9 g/m2.
                  Η ορατή πλευρά της στρώσης χαρτιού είναι ελαφρά ανάγλυφη και φέρει τέσσερα υφαντικά κορδόνια από βαμβάκι (με μορφή σπάγκου) κολλημένα κατακόρυφα σε ολόκληρο το μήκος. Στην ίδια πλευρά είναι οριζοντίως τοποθετημένα σε ολόκληρο το πλάτος λεπτές ράβδοι μπαμπού, ανά διαστήματα περίπου 4 cm.
                  Το είδος αυτό μπορεί να χρησιμοποιείται για διάφορους σκοπούς, παραδείγματος χάρη σαν κουρτινόφυλλο, σαν διαχωριστικό χώρου, για την κάλυψη ανοικτής αποθήκης, για την αντικατάσταση θύρας.
                  (κουρτινόφυλλο)
                  (Βλέπε φωτογραφία αριθ. 657) (1)

                  6303 92 10

                  Η κατάταξη διέπεται από τους γενικούς κανόνες 1, 3 στοιχείο β) και 6 για την ερμηνεία της συνδυασμένης ονοματολογίας, τη σημείωση 1 στο κεφάλαιο 63, τη σημείωση 7 στοιχείο ε) στο τμήμα XI και το κείμενο των κωδικών ΣΟ 6303, 6303 92 και 6303 92 10.
                  Το μη υφασμένο ύφασμα προσδίδει στο είδος τον ουσιώδη χαρακτήρα, διότι η παρουσία του επικρατεί ποσοτικά και κατά βάρος, καθώς και λόγω του σημαντικού ρόλου του όσον αφορά τη χρήση του αντικειμένου [βλέπε επίσης τις επεξηγηματικές σημειώσεις του εναρμονισμένου συστήματος στον γενικό κανόνα για την ερμηνεία 3 στοιχείο β) σημείο VIII]. Ειδικότερα, χωρίς τον ενισχυτικό ρόλο του μη υφασμένου υφάσματος, δεν θα ήταν δυνατή η προσδιοριζόμενη χρήση. Συνεπώς, αποκλείεται η κατάταξη στο κεφάλαιο 48, στα τεχνουργήματα από χαρτί.
                  Επειδή το είδος αποτελείται από δύο διαφορετικά υλικά κολλημένα μεταξύ τους (το πολυεστερικό μη υφασμένο ύφασμα και το χαρτί), το είδος θεωρείται έτοιμο είδος υπό την έννοια της σημείωσης 7 στοιχείο ε) στο τμήμα XI.
                  Επειδή οι λεπτές ράβδοι μπαμπού είναι κολλημένες ανά διαστήματα περίπου 4 cm θεωρείται ότι έχουν μόνο διακοσμητική λειτουργία και δεν συμβάλλουν στην ενίσχυση του είδους. Συνεπώς, αποκλείεται η κατάταξη στο κεφάλαιο 46, στα αντικείμενα από μπαμπού.
                  Λόγω του μεγέθους του, η δυνατότητα να αποκτά με απλή κοπή το επιθυμητό μήκος και το γεγονός ότι μπορεί να χρησιμοποιείται για διάφορους σκοπούς σχετιζόμενους με τη χρήση του παραπετάσματος, το είδος έχει τα αντικειμενικά χαρακτηριστικά παραπετάσματος εσωτερικού κάθε είδους για πόρτες και παράθυρα.
                  Συνεπώς πρέπει να καταταχθεί στον κωδικό ΣΟ 6303 92 10 ως παραπέτασμα εσωτερικό κάθε είδους για πόρτες και παράθυρα, από συνθετικές ίνες.

         (1)  Η φωτογραφία έχει καθαρά ενημερωτικό χαρακτήρα.


title: Εκτελεστικός κανονισμός (ΕΕ) 2016/330 της Επιτροπής, της 8ης Μαρτίου 2016, σχετικά με την αναστολή των δασμολογικών προτιμήσεων για ορισμένες δικαιούχους χώρες του ΣΓΠ όσον αφορά ορισμένα τμήματα του ΣΓΠ, σύμφωνα με τον κανονισμό (ΕΕ) αριθ. 978/2012 για την εφαρμογή συστήματος γενικευμένων δασμολογικών προτιμήσεων κατά την περίοδο 2017-2019

text:
               9.3.2016

               EL

               Επίσημη Εφημερίδα της Ευρωπαϊκής Ένωσης

               L 62/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/330 ΤΗΣ ΕΠΙΤΡΟΠΉΣ
   της 8ης Μαρτίου 2016
   σχετικά με την αναστολή των δασμολογικών προτιμήσεων για ορισμένες δικαιούχους χώρες του ΣΓΠ όσον αφορά ορισμένα τμήματα του ΣΓΠ, σύμφωνα με τον κανονισμό (ΕΕ) αριθ. 978/2012 για την εφαρμογή συστήματος γενικευμένων δασμολογικών προτιμήσεων κατά την περίοδο 2017-2019
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 (1), και ιδίως το άρθρο 8 παράγραφος 3,
   Εκτιμώντας τα ακόλουθα:

               (1)

               Σύμφωνα με το άρθρο 8 παράγραφος 1 του κανονισμού (ΕΕ) αριθ. 978/2012 οι δασμολογικές προτιμήσεις του γενικού καθεστώτος του συστήματος γενικευμένων προτιμήσεων (ΣΓΠ) αναστέλλονται όσον αφορά προϊόντα ενός τμήματος του ΣΓΠ καταγωγής δικαιούχου χώρας του ΣΓΠ, όταν η μέση αξία των εισαγωγών αυτών των προϊόντων στην Ένωση από τη δικαιούχο χώρα του ΣΓΠ υπερβαίνει, επί τρία συναπτά έτη, τα όρια που αναφέρονται στο παράρτημα VI του εν λόγω κανονισμού.

               (2)

               Σύμφωνα με το άρθρο 8 παράγραφος 2 του κανονισμού (ΕΕ) αριθ. 978/2012 και με βάση τις εμπορικές στατιστικές σχετικά με τα ημερολογιακά έτη 2009-2011, ο εκτελεστικός κανονισμός (ΕΕ) αριθ. 1213/2012 της Επιτροπής (2) θέσπισε τον κατάλογο τμημάτων προϊόντων για τα οποία οι δασμολογικές προτιμήσεις ανεστάλησαν από την 1η Ιανουαρίου 2014 έως τις 31 Δεκεμβρίου 2016.

               (3)

               Σύμφωνα με το άρθρο 8 παράγραφος 3 του κανονισμού (ΕΕ) αριθ. 978/2012, η Επιτροπή, ανά τριετία, αναθεωρεί τον εν λόγω κατάλογο με εκτελεστική πράξη για την αναστολή ή την εκ νέου ενεργοποίηση των δασμολογικών προτιμήσεων. Ο αναθεωρημένος κατάλογος θα πρέπει να εφαρμόζεται για τρία έτη από την 1η Ιανουαρίου 2017. Ο κατάλογος βασίζεται στις εμπορικές στατιστικές για τα ημερολογιακά έτη 2012-2014 που ήταν διαθέσιμες την 1η Σεπτεμβρίου 2015 και λαμβάνει υπόψη εισαγωγές από δικαιούχους χώρες του ΣΓΠ που παρατίθενται στο παράρτημα II του κανονισμού (ΕΕ) αριθ. 978/2012, όπως ίσχυε την εν λόγω ημερομηνία. Ωστόσο, η αξία των εισαγωγών από δικαιούχους χώρες του ΣΓΠ, οι οποίες από την 1η Ιανουαρίου 2017 δεν επωφελούνται πλέον από δασμολογικές προτιμήσεις βάσει του άρθρου 4 παράγραφος 1 στοιχείο β) του κανονισμού (ΕΕ) αριθ. 978/2012, δεν λαμβάνεται υπόψη.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γενικευμένων προτιμήσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κατάλογος προϊόντων των τμημάτων του ΣΓΠ για τα οποία αναστέλλονται οι δασμολογικές προτιμήσεις που αναφέρονται στο άρθρο 7 του κανονισμού (ΕΕ) αριθ. 978/2012, όσον αφορά τις οικείες δικαιούχους χώρες του ΣΓΠ, ορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017 έως τις 31 Δεκεμβρίου 2019.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 303 της 31.10.2012, σ. 1.

      (2)  Εκτελεστικός κανονισμός (ΕΕ) αριθ. 1213/2012 της Επιτροπής, της 17ης Δεκεμβρίου 2012, σχετικά με την αναστολή των δασμολογικών προτιμήσεων για ορισμένες δικαιούχους χώρες του ΣΓΠ, όσον αφορά ορισμένα τμήματα του ΣΓΠ, σύμφωνα με τον κανονισμό (ΕΕ) αριθ. 978/2012 για την εφαρμογή συστήματος γενικευμένων δασμολογικών προτιμήσεων (ΕΕ L 348 της 18.12.2012, σ. 11).

      ΠΑΡΑΡΤΗΜΑ
      Κατάλογος των τμημάτων του ΣΓΠ για τα οποία αναστέλλονται οι δασμολογικές προτιμήσεις που αναφέρονται στο άρθρο 7 του κανονισμού (ΕΕ) αριθ. 978/2012, όσον αφορά τις οικείες δικαιούχους χώρες του ΣΓΠ:

            Στήλη A
         : όνομα χώρας

            Στήλη Β
         : τμήμα ΣΓΠ [άρθρο 2 στοιχείο ι) του κανονισμού ΣΓΠ]

            Στήλη Γ
         : περιγραφή

                  A

                  B

                  Γ

                  Ινδία

                  S-5

                  Ορυκτά προϊόντα

                  S-6a

                  Ανόργανες και οργανικές χημικές ουσίες

                  S-11a

                  Κλωστοϋφαντουργικά προϊόντα

                  S-14

                  Μαργαριτάρια και πολύτιμα μέταλλα

                  S-15a

                  Σίδηρος, χάλυβας και είδη σιδήρου και χάλυβα

                  S-15b

                  Βασικά μέταλλα (εκτός του σιδήρου και του χάλυβα), είδη από βασικά μέταλλα (εκτός από είδη σιδήρου και χάλυβα)

                  S-17b

                  Οχήματα με κινητήρα, ποδήλατα, αεροσκάφη και διαστημόπλοια, σκάφη και λέμβοι

                  Ινδονησία

                  S-1a

                  Ζώντα ζώα και ζωικά προϊόντα εκτός των ψαριών

                  S-3

                  Ζωικά ή φυτικά έλαια, λίπη και κεριά

                  Κένυα

                  S-2a

                  Ζωντανά φυτά και ανθοκομικά προϊόντα

                  Ουκρανία

                  S-17a

                  Οχήματα και προϊόντα για σιδηροδρομικές γραμμές

                  S-3

                  Ζωικά ή φυτικά έλαια, λίπη και κεριά


title: Εκτελεστικός κανονισμός (ΕΕ) αριθ. 661/2012 της Επιτροπής, της 19ης Ιουλίου 2012 , για τη διόρθωση της σλοβενικής έκδοσης του κανονισμού (ΕΟΚ) αριθ. 2568/91 της Επιτροπής σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού

text:
               20.7.2012

               EL

               Επίσημη Εφημερίδα της Ευρωπαϊκής Ένωσης

               L 192/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 661/2012 ΤΗΣ ΕΠΙΤΡΟΠΉΣ
   της 19ης Ιουλίου 2012
   για τη διόρθωση της σλοβενικής έκδοσης του κανονισμού (ΕΟΚ) αριθ. 2568/91 της Επιτροπής σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 113 παράγραφος 1 στοιχείο α) και το άρθρο 121 στοιχείο η), σε συνδυασμό με το άρθρο 4,
   Εκτιμώντας τα ακόλουθα:

               (1)

               Η σλοβενική έκδοση του κανονισμού (ΕΟΚ) αριθ. 2568/91 όπως τροποποιήθηκε με τον κανονισμό αριθ. 61/2011 (2) της Επιτροπής περιέχει ένα λάθος, δηλαδή στο παράρτημα ΧΧ, σημείο 4.2, η έκφραση «πρέπει να ελεγχθεί η καθαρότητα» είναι εσφαλμένη. Ως εκ τούτου κρίνεται αναγκαία η διόρθωση της σλοβενικής έκδοσης. Το κείμενο των λοιπών γλωσσικών εκδόσεων δεν επηρεάζεται.

               (2)

               Συνεπώς, ο κανονισμός (ΕΟΚ) αριθ. 2568/91 θα πρέπει να διορθωθεί ανάλογα.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αφορά μόνο την έκδοση στη σλοβενική γλώσσα.
   Άρθρο 2
   Ο παρών κανονισμός αρχίζει να ισχύει την 20η ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιουλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 23 της 27.1.11, σ. 1.


title: Εκτελεστικός κανονισμός (ΕΕ) αριθ. 273/2013 της Επιτροπής, της 19ης Μαρτίου 2013 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               23.3.2013

               EL

               Επίσημη Εφημερίδα της Ευρωπαϊκής Ένωσης

               L 84/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 273/2013 ΤΗΣ ΕΠΙΤΡΟΠΉΣ
   της 19ης Μαρτίου 2013
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                              1.

                              Ηλεκτρονική συσκευή (καλούμενη «αναλυτής σωματικής σύστασης») με ενσωματωμένο πίνακα δεικτών, διαστάσεων περίπου 30 × 30 × 4 cm, που περιλαμβάνει τα ακόλουθα κύρια στοιχεία:

                                          —

                                          για τη ζύγιση: δυναμόμετρο και υλικό εξοπλισμό για την επεξεργασία και την προβολή του βάρους,

                                          —

                                          για τη μέτρηση: 2 ηλεκτρόδια στην άνω επιφάνεια της ζυγαριάς, πλήκτρα χειρισμού και υλικό εξοπλισμό για την επεξεργασία και την προβολή των μετρήσεων σε οθόνη.

                                    Η συσκευή στέλνει, μέσω των 2 ηλεκτροδίων που βρίσκονται σε επαφή με τα πόδια, ηλεκτρικά ρεύματα τα οποία, χάρη στα χαρακτηριστικά της βιοεμπέδησης, επιτρέπουν στη συσκευή να καθορίσει, για παράδειγμα, το ποσοστό του σωματικού λίπους, το ποσοστό μυών, την οστική μάζα και τη μάζα νερού.
                              Η συσκευή μπορεί επίσης να χρησιμοποιηθεί μόνο ως ζυγαριά.
                              Η συσκευή μπορεί να αποθηκεύσει δεδομένα για 10 χρήστες. Μπορεί να εμφανίζει τιμές 2 μετρήσεων ανά χρήστη.
                              Η συσκευή προορίζεται για οικιακή χρήση.

                  8423 10 90

                  Η κατάταξη διέπεται από τους γενικούς κανόνες 1, 3β) και 6 για την ερμηνεία της συνδυασμένης ονοματολογίας (ΣΟ) και από το κείμενο των κωδικών ΣΟ 8423, 8423 10 και 8423 10 90.
                  Η συσκευή είναι ένα σύνθετο είδος που αποτελείται από στοιχεία που κατατάσσονται στο κεφάλαιο 84 και στο κεφάλαιο 90. Κατ’ εφαρμογή του γενικού κανόνα 3β), πρέπει να καταταγεί σύμφωνα με το είδος που προσδίδει στο προϊόν τον ουσιώδη χαρακτήρα του.
                  Λόγω των αντικειμενικών χαρακτηριστικών της, δηλαδή του συστήματος μέτρησης μόνο με 2 ηλεκτρόδια, θεωρείται ότι το στοιχείο της ζύγισης παρέχει στη συσκευή τον ουσιώδη χαρακτήρα της.
                  Η συσκευή πρέπει επομένως να καταταγεί στον κωδικό ΣΟ 8423 10 90 ως ζυγαριά ζυγίσεως προσώπων.

                              2.

                              Ηλεκτρονική συσκευή (καλούμενη «αναλυτής σωματικής σύστασης») υπό μορφή ατομικής ζυγαριάς, με ενσωματωμένο πίνακα δεικτών, διαστάσεων περίπου 36 × 32 × 6 cm, που περιέχει τα ακόλουθα κύρια στοιχεία:

                                          —

                                          για τη ζύγιση: δυναμόμετρο και υλικό εξοπλισμό για την επεξεργασία και την προβολή του βάρους,

                                          —

                                          για τη μέτρηση: αποσπώμενη χειρολαβή με 4 ηλεκτρόδια, 4 ηλεκτρόδια στην άνω επιφάνεια της ζυγαριάς, πλήκτρα χειρισμού και υλικό εξοπλισμό για την επεξεργασία και την προβολή των μετρήσεων σε οθόνη.

                                    Η συσκευή στέλνει, μέσω του συστήματος 8 ηλεκτροδίων που τοποθετούνται στα χέρια και κάτω από τα πόδια, ηλεκτρικά ρεύματα πολλαπλών συχνοτήτων τα οποία, χάρη στα χαρακτηριστικά της βιοεμπέδησης, της επιτρέπουν να καθορίσει, για παράδειγμα, το ποσοστό του σωματικού λίπους, τη λιπώδη μάζα, τον δείκτη μάζας σώματος (ΔΜΣ), τη σκελετική μυϊκή μάζα και τη μάζα νερού.
                              Η συσκευή μπορεί να χρησιμοποιηθεί είτε από επαγγελματίες στον τομέα της υγείας στο πλαίσιο της διάγνωσης της παχυσαρκίας είτε από άλλους χρήστες για την παροχή πληροφοριών σχετικά με τη φυσική τους κατάσταση, ή για τον έλεγχο ή τη βελτίωσή της, για αθλητικούς ή αισθητικούς σκοπούς.
                              Η συσκευή αυτή μπορεί επίσης να χρησιμοποιηθεί μόνο ως ζυγαριά.
                              Η συσκευή μπορεί να αποθηκεύσει δεδομένα για 99 χρήστες και 300 μετρήσεις. Τα δεδομένα μπορούν να μεταφερθούν σε αυτόματη μηχανή επεξεργασίας πληροφοριών μέσω μνήμης USB.

                  9031 80 38

                  Η κατάταξη διέπεται από τους γενικούς κανόνες 1, 3β) και 6 για την ερμηνεία της συνδυασμένης ονοματολογίας (ΣΟ) και από το κείμενο των κωδικών ΣΟ 9031, 9031 80 και 9031 80 38.
                  Η κατάταξη στην κλάση 9018 ως ιατρικό όργανο ή συσκευή αποκλείεται εφόσον η συσκευή δεν χρησιμοποιείται κατά κανόνα στην επαγγελματική πρακτική (βλέπε πρώτη παράγραφο των επεξηγηματικών σημειώσεων του ΕΣ, κλάση 9018).
                  Η συσκευή είναι σύνθετο είδος που αποτελείται από στοιχεία που κατατάσσονται στο κεφάλαιο 84 και στο κεφάλαιο 90. Κατ’ εφαρμογή του γενικού κανόνα 3β), πρέπει να καταταγεί σύμφωνα με το είδος που προσδίδει στο προϊόν τον ουσιώδη χαρακτήρα του.
                  Λόγω των αντικειμενικών χαρακτηριστικών της, δηλαδή της χρησιμοποιούμενης τεχνολογίας μέτρησης, θεωρείται ότι το στοιχείο της μέτρησης προσδίδει στη συσκευή τον ουσιώδη χαρακτήρα της.
                  Η συσκευή πρέπει επομένως να καταταγεί στον κωδικό ΣΟ 9031 80 38, ως άλλο ηλεκτρονικό όργανο μέτρησης.

                              3.

                              Ηλεκτρονική συσκευή (καλούμενη «αναλυτής σωματικής σύστασης») με βάση ζύγισης και κολόνα επί της οποίας υπάρχει πίνακας ελέγχου με ενσωματωμένο πίνακα δεικτών, διαστάσεων περίπου 120 × 87 × 52 cm, που περιέχει τα ακόλουθα κύρια στοιχεία:

                                          —

                                          για τη ζύγιση: δυναμόμετρο και υλικό εξοπλισμό για την επεξεργασία και την προβολή του βάρους σε οθόνη,

                                          —

                                          για τη μέτρηση: 2 αποσπώμενες χειρολαβές με 2 ηλεκτρόδια η καθεμία, 4 ηλεκτρόδια στην άνω επιφάνεια της ζυγαριάς, πλήκτρα χειρισμού και υλικό εξοπλισμό για την επεξεργασία και την προβολή των μετρήσεων σε οθόνη.

                                    Η συσκευή στέλνει, μέσω του συστήματος αφής με ηλεκτρόδια 8 σημείων που τοποθετούνται στα χέρια και κάτω από τα πόδια, ηλεκτρικά ρεύματα πολλαπλών συχνοτήτων, που της επιτρέπουν, χάρη στα χαρακτηριστικά της βιοεμπέδησης, να καθορίσει, για παράδειγμα, το ενδοκυττάριο νερό, το εξωκυττάριο νερό, την πρωτεϊνική μάζα, την ανόργανο μάζα, τη λιπώδη μάζα, τη συνολική ποσότητα νερού του σώματος, την ελεύθερη λίπους μάζα, τον δείκτη μάζας σώματος (ΔΜΣ), τη μάζα των σκελετικών μυών.
                              Η συσκευή φέρει τις ακόλουθες διεπαφές:

                                          —

                                          RJ45,

                                          —

                                          USB,

                                          —

                                          RS232,

                                          —

                                          D-sub 25 ακίδων.

                                    Η συσκευή μπορεί να χρησιμοποιηθεί είτε από επαγγελματίες στον τομέα της υγείας στο πλαίσιο της διάγνωσης της παχυσαρκίας είτε από άλλους χρήστες για την παροχή πληροφοριών σχετικά με τη φυσική τους κατάσταση, ή για τον έλεγχο ή τη βελτίωσή τους, για αθλητικούς ή αισθητικούς σκοπούς.
                              Η συσκευή μπορεί να συνδεθεί με αυτόματη μηχανή επεξεργασίας πληροφοριών ή εκτυπωτή.

                  9031 80 38

                  Η κατάταξη διέπεται από τους γενικούς κανόνες 1, 3β) και 6 για την ερμηνεία της συνδυασμένης ονοματολογίας (ΣΟ) και από το κείμενο των κωδικών ΣΟ 9031, 9031 80 και 9031 80 38.
                  Η κατάταξη στην κλάση 9018 ως ιατρικό όργανο ή συσκευή αποκλείεται, εφόσον η συσκευή δεν χρησιμοποιείται κατά κανόνα στην επαγγελματική πρακτική (βλέπε πρώτη παράγραφο των επεξηγηματικών σημειώσεων του ΕΣ, κλάση 9018).
                  Η συσκευή είναι σύνθετο είδος που αποτελείται από στοιχεία που κατατάσσονται στο κεφάλαιο 84 και στο κεφάλαιο 90. Κατ’ εφαρμογή του γενικού κανόνα 3β), πρέπει να καταταγεί σύμφωνα με το είδος που προσδίδει στο προϊόν τον ουσιώδη χαρακτήρα του.
                  Λόγω των αντικειμενικών χαρακτηριστικών της, δηλαδή της χρησιμοποιούμενης τεχνολογίας μέτρησης, θεωρείται ότι το στοιχείο της μέτρησης προσδίδει στη συσκευή τον ουσιώδη χαρακτήρα της.
                  Η συσκευή πρέπει επομένως να καταταγεί στον κωδικό ΣΟ 9031 80 38, ως άλλο ηλεκτρονικό όργανο μέτρησης.


title: Εκτελεστικός κανονισμός (ΕΕ) αριθ. 229/2014 της Επιτροπής, της 10ης Μαρτίου 2014 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               11.3.2014

               EL

               Επίσημη Εφημερίδα της Ευρωπαϊκής Ένωσης

               L 70/18

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 229/2014 ΤΗΣ ΕΠΙΤΡΟΠΉΣ

   της 10ης Μαρτίου 2014
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Μαρτίου 2014.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  79,2

                  TN

                  103,5

                  TR

                  95,1

                  ZZ

                  92,6

                  0707 00 05

                  EG

                  182,1

                  JO

                  182,1

                  MA

                  182,1

                  TR

                  153,8

                  ZZ

                  175,0

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  45,6

                  TR

                  88,2

                  ZZ

                  66,9

                  0805 10 20

                  EG

                  47,7

                  IL

                  69,1

                  MA

                  50,7

                  TN

                  51,0

                  TR

                  56,1

                  ZZ

                  54,9

                  0805 50 10

                  TR

                  69,5

                  ZZ

                  69,5

                  0808 10 80

                  CN

                  111,8

                  MK

                  29,8

                  US

                  209,1

                  ZZ

                  116,9

                  0808 30 90

                  AR

                  103,5

                  CL

                  165,8

                  CN

                  68,3

                  TR

                  158,2

                  US

                  132,7

                  ZA

                  91,8

                  ZZ

                  120,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 536/2011 της Επιτροπής, της 1ης Ιουνίου 2011 , για τροποποίηση του παραρτήματος ΙΙ της απόφασης 2007/777/ΕΚ και του παραρτήματος Ι του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους  Κείμενο που παρουσιάζει ενδιαφέρον για τον ΕΟΧ

text:
               2.6.2011

               EL

               Επίσημη Εφημερίδα της Ευρωπαϊκής Ένωσης

               L 147/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 536/2011 ΤΗΣ ΕΠΙΤΡΟΠΉΣ
   της 1ης Ιουνίου 2011
   για τροποποίηση του παραρτήματος ΙΙ της απόφασης 2007/777/ΕΚ και του παραρτήματος Ι του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1 και το άρθρο 24 παράγραφος 2,
   Εκτιμώντας τα ακόλουθα:

               (1)

               Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (3) θεσπίζει κανόνες όσον αφορά τις εισαγωγές, καθώς και τη διαμετακόμιση και την αποθήκευση στην Ένωση, φορτίων προϊόντων με βάση το κρέας, όπως ορίζονται στο σημείο 7.1 του παραρτήματος Ι του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (4) καθώς και φορτίων επεξεργασμένων στομάχων, ουροδόχων κύστεων και εντέρων, όπως ορίζονται στο σημείο 7.9 του εν λόγω παραρτήματος.

               (2)

               Η απόφαση 2007/777/ΕΚ περιλαμβάνει επίσης καταλόγους των τρίτων χωρών και περιοχών τους από τις οποίες επιτρέπονται αυτές οι εισαγωγές, η διαμετακόμιση και η αποθήκευση, καθώς και τα πιστοποιητικά δημόσιας υγείας και υγείας των ζώων και τις επεξεργασίες που απαιτούνται για τα εν λόγω προϊόντα.

               (3)

               Το μέρος 2 του παραρτήματος ΙΙ της απόφασης 2007/777/ΕΚ περιλαμβάνει κατάλογο τρίτων χωρών ή περιοχών τους από τις οποίες επιτρέπονται οι εισαγωγές στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που υπόκεινται σε διάφορες επεξεργασίες, οι οποίες αναφέρονται στο μέρος 4 του εν λόγω παραρτήματος.

               (4)

               Η Νότια Αφρική περιλαμβάνεται στον κατάλογο του μέρους 2 του παραρτήματος ΙΙ της απόφασης 2007/777/ΕΚ ως χώρα από την οποία επιτρέπονται οι εισαγωγές προϊόντων με βάση το κρέας, επεξεργασμένων στομαχιών, ουροδόχων κύστεων και εντέρων για κατανάλωση από τον άνθρωπο, τα οποία προέρχονται από κρέας εκτρεφόμενων στρουθιονιδών, τα οποία υπόκεινται σε μη ειδική επεξεργασία, για την οποία δεν προσδιορίζεται ελάχιστη θερμοκρασία («επεξεργασία Α»).

               (5)

               Το μέρος 3 του παραρτήματος ΙΙ της απόφασης 2007/777/ΕΚ περιλαμβάνει κατάλογο τρίτων χωρών ή περιοχών τους από τις οποίες επιτρέπονται οι εισαγωγές στην Ένωση προϊόντων κρέατος αποξηραμένων στον ήλιο («biltong») ή παστεριωμένων προϊόντων με βάση το κρέας, τα οποία υπόκεινται σε διάφορες επεξεργασίες, οι οποίες αναφέρονται στο μέρος 4 του εν λόγω παραρτήματος.

               (6)

               Η Νότια Αφρική περιλαμβάνεται στο μέρος 3 του παραρτήματος ΙΙ της απόφασης 2007/777/ΕΚ ως χώρα από την οποία επιτρέπονται οι εισαγωγές στην Ένωση προϊόντων κρέατος αποξηραμένων στον ήλιο («biltong») τα οποία αποτελούνται από ή περιέχουν κρέας πουλερικών, εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων, τα οποία υπόκεινται σε ειδική επεξεργασία («επεξεργασία Ε»).

               (7)

               Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (5) καθορίζει απαιτήσεις κτηνιατρικής πιστοποίησης για τις εισαγωγές και τη διαμετακόμιση μέσω της Ένωσης πουλερικών, αυγών επώασης, νεοσσών μίας ημέρας και αυγών απαλλαγμένων από ειδικά παθογόνα καθώς και κρέατος, κιμά και μηχανικά διαχωρισμένου κρέατος πουλερικών, συμπεριλαμβανομένων των στρουθιονιδών και των άγριων πτερωτών θηραμάτων, αυγών και προϊόντων αυγών. Ο εν λόγω κανονισμός προβλέπει ότι τα βασικά προϊόντα που καλύπτονται από αυτόν πρέπει να εισάγονται στην Ένωση και να διαμετακομίζονται μέσω αυτής μόνο από τις τρίτες χώρες, εδάφη, ζώνες ή διαμερίσματα που απαριθμούνται στο μέρος 1 του παραρτήματος I του εν λόγω κανονισμού.

               (8)

               Η Νότια Αφρική περιλαμβάνεται στον κατάλογο του μέρους 1 του παραρτήματος Ι του κανονισμού (ΕΚ) αριθ. 798/2008 ως χώρα από την οποία επιτρέπονται οι εισαγωγές στην Ένωση στρουθιονιδών αναπαραγωγής και παραγωγής κρέατος καθώς και νεοσσών μίας ημέρας, αυγών επώασης και κρέατος στρουθιονιδών.

               (9)

               Ο κανονισμός (ΕΚ) αριθ. 798/2008 καθορίζει επίσης τους όρους που πρέπει να πληρούνται ώστε μία τρίτη χώρα, έδαφος, ζώνη ή διαμέρισμα να θεωρούνται απαλλαγμένα από την υψηλής παθογονικότητας γρίπης των πτηνών (HPAI) καθώς και τις απαιτήσεις για την κτηνιατρική πιστοποίηση ως προς το σημείο αυτό των προϊόντων που προορίζονται για εισαγωγή στην Ένωση.

               (10)

               Η Νότια Αφρική κοινοποίησε στην Επιτροπή την εκδήλωση εστίας HPAI του υποτύπου H5N2 η οποία επιβεβαιώθηκε στο έδαφός της στις 9 Απριλίου 2011.

               (11)

               Λόγω της επιβεβαιωμένης εστίας της HPAI, το έδαφος της Νότιας Αφρικής δεν μπορεί να θεωρείται πλέον απαλλαγμένο από την εν λόγω νόσο. Κατά συνέπεια, οι κτηνιατρικές αρχές της Νότιας Αφρικής ανέστειλαν με άμεση ισχύ την έκδοση κτηνιατρικών πιστοποιητικών για φορτία των σχετικών προϊόντων. Ως εκ τούτου, η καταχώριση για τη Νότια Αφρική στο μέρος 1 του παραρτήματος I του κανονισμού (ΕΚ) αριθ. 798/2008 πρέπει να τροποποιηθεί ανάλογα.

               (12)

               Επιπλέον, ως αποτέλεσμα της εκδήλωσης εστίας της HPAI, η Νότια Αφρική δεν συμμορφώνεται πλέον με τους όρους υγείας των ζώων για να εφαρμόζει «επεξεργασία Α» σε προϊόντα τα οποία αποτελούνται από ή περιέχουν κρέας εκτρεφόμενων στρουθιονιδών ή επεξεργασμένα στομάχια, ουροδόχους κύστεις και έντερα στρουθιονιδών για κατανάλωση από τον άνθρωπο, τα οποία απαριθμούνται σε κατάλογο στο μέρος 2 του παραρτήματος ΙΙ της απόφασης 2007/777/ΕΚ ούτε για την εφαρμογή «επεξεργασίας Ε» σε προϊόντα κρέατος αποξηραμένων στον ήλιο («biltong») ή παστεριωμένα προϊόντα με βάση το κρέας, τα οποία αποτελούνται από ή περιέχουν κρέατος πουλερικών, εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων, όπως παρατίθενται στο μέρος 3 του εν λόγω παραρτήματος. Οι επεξεργασίες αυτές δεν επαρκούν για την εξάλειψη των κινδύνων για την υγεία των ζώων που συνδέονται με τα εν λόγω προϊόντα. Κατά συνέπεια, πρέπει να τροποποιηθούν οι καταχωρίσεις για τη Νότια Αφρική όσον αφορά τα εν λόγω προϊόντα στα μέρη 2 και 3 του παραρτήματος ΙΙ της απόφασης 2007/777/ΕΚ ώστε να προβλέπεται η κατάλληλη επεξεργασία.

               (13)

               Κατά συνέπεια, η απόφαση 2007/777/ΕΚ και ο κανονισμός (ΕΚ) αριθ. 798/2008 θα πρέπει να τροποποιηθούν αναλόγως.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙ της απόφασης 2007/777/ΕΚ τροποποιείται σύμφωνα με το παράρτημα Ι του παρόντος κανονισμού.
   Άρθρο 2
   Το παράρτημα Ι του κανονισμού (ΕΚ) αριθ. 798/2008 τροποποιείται σύμφωνα με το παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Ιουνίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 343 της 22.12.2009, σ. 74.

      (3)  ΕΕ L 312 της 30.11.2007, σ. 49.

      (4)  ΕΕ L 139 της 30.4.2004, σ. 55.

      (5)  ΕΕ L 226 της 23.8.2008, σ. 1.

      ΠΑΡΑΡΤΗΜΑ I
      Το παράρτημα ΙΙ της απόφασης 2007/777/ΕΚ τροποποιείται ως εξής:

                  1.

                  στο μέρος 2, η καταχώριση για τη Νότια Αφρική αντικαθίσταται από την ακόλουθη:

                              «ZA

                              Νότια Αφρική (1)

                              C

                              C

                              C

                              A

                              D

                              D

                              A

                              C

                              C

                              A

                              A

                              D

                              XXX»

                  2.

                  στο μέρος 3, η καταχώριση για τη Νότια Αφρική αντικαθίσταται από την ακόλουθη:

                              «ZA

                              Νότια Αφρική

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX»

                              Νότια Αφρική ZA-1

                              E

                              E

                              XXX

                              XXX

                              D

                              D

                              A

                              E

                              XXX

                              A

                              A

                              D

      ΠΑΡΑΡΤΗΜΑ II
      Στο μέρος 1 του παραρτήματος Ι του κανονισμού (ΕΚ) αριθ. 798/2008 η καταχώριση για τη Νότια Αφρική αντικαθίσταται από το ακόλουθο κείμενο:

                     «ZA — Νότια Αφρική

                     ZA-0

                     Ολόκληρη η χώρα

                     SPF

                     EP, E

                     S4»

                     BPR

                     I

                     P2

                     9.4.2011

                     A

                     DOR

                     II

                     HER

                     III

                     RAT

                     VII

                     P2

                     9.4.2011


title: Εκτελεστικός κανονισμός (ΕΕ) 2017/1864 της Επιτροπής, της 16ης Οκτωβρίου 2017, για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [Rosé des Riceys (ΠΟΠ)]

text:
               17.10.2017

               EL

               Επίσημη Εφημερίδα της Ευρωπαϊκής Ένωσης

               L 266/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1864 ΤΗΣ ΕΠΙΤΡΟΠΉΣ
   της 16ης Οκτωβρίου 2017
   για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [Rosé des Riceys (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 99,
   Εκτιμώντας τα ακόλουθα:

               (1)

               Η Επιτροπή εξέτασε την αίτηση για έγκριση τροποποίησης των προδιαγραφών της προστατευόμενης ονομασίας προέλευσης «Rosé des Riceys» που κατατέθηκε από τη Γαλλία σύμφωνα με το άρθρο 105 του κανονισμού (ΕΕ) αριθ. 1308/2013.

               (2)

               Η Επιτροπή δημοσίευσε την αίτηση για έγκριση τροποποίησης των προδιαγραφών δυνάμει του άρθρου 97 παράγραφος 3 του κανονισμού (ΕΕ) αριθ. 1308/2013 στην Επίσημη Εφημερίδα της Ευρωπαϊκής Ένωσης
                   (2).

               (3)

               Καμία δήλωση ένστασης δεν έχει κοινοποιηθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

               (4)

               Συνεπώς, θα πρέπει να εγκριθεί η τροποποίηση των προδιαγραφών σύμφωνα με το άρθρο 99 του κανονισμού (ΕΕ) αριθ. 1308/2013.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία δημοσιεύτηκε στην Επίσημη Εφημερίδα της Ευρωπαϊκής Ένωσης και αφορά την ονομασία «Rosé des Riceys» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Οκτωβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ C 200 της 23.6.2017, σ. 4.


title: Εκτελεστικός κανονισμός (ΕΕ) 2017/409 της Επιτροπής, της 8ης Μαρτίου 2017, για την έγκριση της βασικής ουσίας υπεροξείδιο του υδρογόνου, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ )

text:
                  9.3.2017

                  EL

                  Επίσημη Εφημερίδα της Ευρωπαϊκής Ένωσης

                  L 63/95

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/409 ΤΗΣ ΕΠΙΤΡΟΠΉΣ
      της 8ης Μαρτίου 2017
      για την έγκριση της βασικής ουσίας υπεροξείδιο του υδρογόνου, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών του Συμβουλίου 79/117/ΕΟΚ και 91/414/ΕΟΚ (1), και ιδίως το άρθρο 23 παράγραφος 5 σε συνδυασμό με το άρθρο 13 παράγραφος 2,
      Εκτιμώντας τα ακόλουθα:

                  (1)

                  Σύμφωνα με το άρθρο 23 παράγραφος 3 του κανονισμού (ΕΚ) αριθ. 1107/2009, η Επιτροπή έλαβε στις 9 Δεκεμβρίου 2015 αίτηση από το Institut Technique de l'Agriculture Biologique (ITAB) για την έγκριση του υπεροξειδίου του υδρογόνου ως βασικής ουσίας. Η εν λόγω αίτηση συνοδευόταν από τις πληροφορίες που απαιτούνται σύμφωνα με το άρθρο 23 παράγραφος 3 δεύτερο εδάφιο.

                  (2)

                  Η Επιτροπή ζήτησε επιστημονική βοήθεια από την Ευρωπαϊκή Αρχή για την Ασφάλεια των Τροφίμων (εφεξής «η Αρχή»). Η Αρχή υπέβαλε στην Επιτροπή τεχνική έκθεση σχετικά με την εν λόγω ουσία στις 13 Σεπτεμβρίου 2016 (2). Η Επιτροπή υπέβαλε την έκθεση επανεξέτασης (3) και σχέδιο του παρόντος κανονισμού στη μόνιμη επιτροπή φυτών, ζώων, τροφίμων και ζωοτροφών στις 6 Δεκεμβρίου 2016 και οριστικοποίησε τα εν λόγω έγγραφα για τη συνεδρίαση της μόνιμης επιτροπής στις 24 Ιανουαρίου 2017.

                  (3)

                  Από την τεκμηρίωση που υποβλήθηκε από τον αιτούντα προκύπτει ότι εγκρίνεται το υπεροξείδιο του υδρογόνου ως δραστική ουσία για χρήση σε βιοκτόνα προϊόντα για την ανθρώπινη υγιεινή, με τον εκτελεστικό κανονισμό (ΕΕ) αριθ. 2015/1730 της Επιτροπής (4). Δεν χρησιμοποιείται κυρίως για σκοπούς φυτοπροστασίας αλλά παρ' όλα αυτά είναι χρήσιμο για την προστασία των φυτών σε προϊόν που αποτελείται από την εν λόγω ουσία και νερό. Κατά συνέπεια, πρέπει να θεωρείται βασική ουσία.

                  (4)

                  Από τις δοκιμές που πραγματοποιήθηκαν διαπιστώθηκε ότι για το υπεροξείδιο του υδρογόνου δύναται να αναμένεται ότι, σε γενικές γραμμές, πληροί τις απαιτήσεις του άρθρου 23 του κανονισμού (ΕΚ) αριθ. 1107/2009, ιδίως όσον αφορά τις χρήσεις που εξετάστηκαν και καταγράφηκαν λεπτομερώς στην έκθεση επανεξέτασης της Επιτροπής. Συνεπώς, κρίνεται σκόπιμο να εγκριθεί το υπεροξείδιο του υδρογόνου ως βασική ουσία.

                  (5)

                  Ωστόσο, σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 του ίδιου κανονισμού, και με βάση τις τρέχουσες επιστημονικές και τεχνικές γνώσεις, είναι αναγκαίο να συμπεριληφθούν ορισμένοι όροι για την έγκριση, οι οποίοι αναφέρονται λεπτομερώς στο παράρτημα I του παρόντος κανονισμού.

                  (6)

                  Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (5) θα πρέπει να τροποποιηθεί αναλόγως.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Έγκριση μιας βασικής ουσίας
      Η ουσία υπεροξείδιο του υδρογόνου, όπως ορίζεται στο παράρτημα I, εγκρίνεται ως βασική ουσία σύμφωνα με τους όρους που καθορίζονται στο εν λόγω παράρτημα.
      Άρθρο 2
      Τροποποιήσεις του εκτελεστικού κανονισμού (ΕΕ) αριθ. 540/2011
      Ο εκτελεστικός κανονισμός (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
      Άρθρο 3
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 8 Μαρτίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 309 της 24.11.2009, σ. 1.

         (2)  Ευρωπαϊκή Αρχή για την Ασφάλεια των Τροφίμων, 2016. Αποτέλεσμα των διαβουλεύσεων με τα κράτη μέλη και την EFSA σχετικά με την αίτηση εγκρίσεως του υπεροξείδιου του υδρογόνου ως βασικής ουσίας για χρήση σε φυτοπροστατευτικά προϊόντα ως μυκητοκτόνο και βακτηριοκτόνο στην επεξεργασία σπόρων και για την απολύμανση των εργαλείων κοπής. Συναφής δημοσίευση EFSA 2016: EN-1091, 39 σσ.

         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

         (4)  Εκτελεστικός κανονισμός (ΕΕ) 2015/1730 της Επιτροπής, της 28ης Σεπτεμβρίου 2015, για την έγκριση του υπεροξειδίου του υδρογόνου ως υπάρχουσας δραστικής ουσίας για χρήση σε βιοκτόνα των τύπων προϊόντων 1, 2, 3, 4, 5 και 6 (ΕΕ L 252 της 29.9.2015, σ. 27).

         (5)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

         ΠΑΡΑΡΤΗΜΑ I

                     Κοινή ονομασία αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Ειδικές διατάξεις

                     Υπεροξείδιο του υδρογόνου
                     CAS Αριθ. 7722-84-1

                     Υπεροξείδιο του υδρογόνου

                     Υδατικό διάλυμα (< 5 %)
                     Το υπεροξείδιο του υδρογόνου που χρησιμοποιείται για την παρασκευή του διαλύματος πρέπει να είναι καθαρότητας σύμφωνα με τις προδιαγραφές της JECFA (FAO).

                     29 Μαρτίου 2017

                     Το υπεροξείδιο του υδρογόνου χρησιμοποιείται σύμφωνα με τους ειδικούς όρους που περιλαμβάνονται στα συμπεράσματα της έκθεσης επανεξέτασης για το υπεροξείδιο του υδρογόνου. (SANTE/11900/2016), και ιδίως στα προσαρτήματα I και ΙΙ της εν λόγω έκθεσης.

            (1)  Περισσότερες λεπτομέρειες σχετικά με την ταυτότητα, τις προδιαγραφές και τον τρόπο χρήσης της βασικής ουσίας παρέχονται στην έκθεση επανεξέτασης.

         ΠΑΡΑΡΤΗΜΑ II
         Στο μέρος Γ του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη καταχώριση:

                        Αριθμός

                        Κοινή ονομασία αριθμοί ταυτοποίησης

                        Ονομασία IUPAC

                        Καθαρότητα (*1)

                        Ημερομηνία έγκρισης

                        Ειδικές διατάξεις

                        «15

                        Υπεροξείδιο του υδρογόνου
                        CAS No 7722-84-1

                        Υπεροξείδιο του υδρογόνου

                        Υδατικό διάλυμα (< 5 %)
                        Το υπεροξείδιο του υδρογόνου που χρησιμοποιείται για την παρασκευή του διαλύματος πρέπει να είναι καθαρότητας σύμφωνα με τις προδιαγραφές της JECFA (FAO).

                        29 Μαρτίου 2017

                        Το υπεροξείδιο του υδρογόνου χρησιμοποιείται σύμφωνα με τους ειδικούς όρους που περιλαμβάνονται στα συμπεράσματα της έκθεσης επανεξέτασης για το υπεροξείδιο του υδρογόνου (SANTE/11900/2016), και ιδίως στα προσαρτήματα I και ΙΙ της εν λόγω έκθεσης.»

            (*1)  Περισσότερες λεπτομέρειες σχετικά με την ταυτότητα, τις προδιαγραφές και τον τρόπο χρήσης της βασικής ουσίας παρέχονται στην έκθεση επανεξέτασης.